สวัสดีค่ะ คือหนูมีเรื่องจะปรึกษา คือเมื่อวันที่24-26ที่ผ่านมา หนูมีอะไรกับแฟนค่ะ แต่ใส่ถุงหลั่งนอกนะคะ เดือนที่แล้วประจำเดือนมาวันที่2หมดวันที่7 แต่ว่าตอนนี้ตกขาวของหนูมันมีสีน้ำตาลค่ะแต่ไม่มีกลิ่นไม่แสบ ไม่คันนะคะ ปกติค่ะ เป็นตั้งแต่เมื่อวันที่3จนตอนนี้เลยค่ะบางทีก็เหมือนรอบเดือนจะมาแต่ก็เป็นแค่เมือกตกขาวสีน้ำตาล หนูจะท้องมั้ยหรือว่าร่างกายหนูมีความผิดปกติ กลัวว่ามันจะเป็นเลือดล้างหน้าเด็ก แต่หนูไม่มีอาการปัสสาวะบ่อย หรือว่าท้องอืดท้องผูกเลยนะคะ
สวัสดีค่ะ Soraya Mongkhonwiwat,หากประจำเดือนมาวันที่ 2-7 ธ.ค. การมีเพศสัมพันธ์ในวันที่ 24-26 ธ.ค. อาจไม่ใช่ระยะปลอดภัย และโอกาสที่จะตั้งครรภ์นั้นมีได้ แต่หากได้ใช้ถุงยางอนามัยร่วมกับการหลั่งนอก โอกาสในการตั้งครรภ์นั้นก็ถือว่ามีน้อยมากสำหรับการมีตกขาวสีน้ำตาล อาจเป็นตกขาวที่มีเลือดปนจากสาเหตุ เช่น มีการอักเสบติดเชื้อในช่องคลอด มีมดลูกอักเสบ เป็นต้น แต่ก็จะมีอาการปวดท้องน้อย แสบหรือคันช่องคลอดร่วมด้วย หากไม่มีก็ไม่น่าใช่ หรืออาจเป็นผลจากการทานยาฮอร์โมนต่างๆ เช่น ยาสตรี สมุนไพร อาหารเสริมต่างๆ เป็นต้น แต่ไม่น่าเป็นเลือดล้างหน้าเด็ก เพราะเลือดล้างหน้าเด็กจะมีเลือดออกเพียง 1-2 วันเท่านั้นค่ะแนะนำควรสังเกตอาการไปก่อน หากประจำเดือนยังคงไม่มา แนะนำควรลองตรวจหาการตั้งครรภ์ดูก่อน หากตรวจไม่พบ แต่ประจำเดือนยังคงไม่มา และยังคงมีตกขาวออกสีน้ำตาลมาทุกวัน ก็ควรไปพบสูติ-นรีแพทย์เพื่อหาสาเหตุค่ะ